பகுப்பு:கிறித்தவம் பகுப்பு:திருவிவிலியம் பகுப்பு:இறை வேதங்கள் 88 பகைத்திறம் தெரிதல்  அஃதாவது, மாணாத பகையை ஆக்குதல் குற்றமும், முன் ஆகிநின்ற பகையுள் நட்பாக்கற்பாலதும், நொதுமலாக்கற்பாலதும், அவற்றின்கண் செய்வனவும், ஏனைக் களைதல்பாலதன்கண் செய்வனவும், களையும் பருவமும், களையாக்கால்படும் இழுக்கும் என்று இத்திறங்களை ஆராய்தல். ‘இரட்டுறமொழிதல்’ என்பதனால் பகையது திறமும், பகையிடத்து ஆக்கும் திறமும் என விரிக்கப்பட்டது. இவையெல்லாம் மாணாப்பகைய ஆகலின், இது பகைமாட்சியின் பின் வைக்கப்பட்டது. பகைஎன்னும் பண்பு இலதனை ஒருவன் நகையேயும் வேண்டற்பாற்று அன்று.                871   பகை என்று சொல்லபடும் தீமை பயப்பதனை ஒருவன் விளையாட்டின் கண்ணேயாயினும் விரும்புதல் இயற்கைத்தன்று.‘மாணாத பகையை ஆக்கிக்கோடல் எவ்வாற்றானும் தீமையே பயத்தலின், பண்பிலது என்றும், அதனை விளையாட்டின்கண் வேண்டினும் செற்றமே விளைந்து மெய்யே ஆகலின், ‘நகையேயும்’ வேண்டாமை தொல்லையோரது துணிவு என்பார் நீதிநூல் மேல்வைத்தும் கூறினார். அப்பெயர் அவாய்நிலையான் வந்தது.”